Йоханес Бехер
Мечта за мир

Превод от немски: Стоян Георгиев, —

chitanka.info

Видях земята под стоманени лавини

и танкове видях — безкрайни редове;

видях и самолети в небесата сини

да сипят бомбен жар над мирни градове.

Видях народите — свирепи, озверени,

насочили със бяс дулата на смъртта;

видях ги аз да мрат, да падат покосени,

но чух и шепот там, на боя в яростта.

Чух хора да мълвят една мечта любима

и слушах я навред в най-тъмни часове —

от гръмогласна реч по-ясно доловима…

И лееше се тя в далечни звукове,

в свободен птичи зов и в приказно видение

— Мечта за мирни дни, от правда озарени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.